open-index/open-wikipedia-markdown huggingface dataset:
Interplay

**Interplay** היא חברת פיתוח והפצת משחקי המחשב, אשר יועדה לפיתוח משחקי תפקידים ממוחשבים. החברה הוקמה בשנת 1983, ומשרדיה המרכזיים מוקמו במדינת קליפורניה שבארצות הברית.
המחלקה התפרסמה בעיקר בעבודתה על המשחק  וסדרת המשחקים Fallout, אך נחלה הצלחה גם במשחקיה האחרים (כדוגמת סדרות המשחקים Baldur's Gate, ו-Icewind Dale).

בשנת 2004, לאחר מאבק משפטי, הפסידה Interplay את הזכויות והקניין לסדרת משחקי Fallout לחברת Bethesda.

בשנת 2005 נסגרה חברת פיתוח משחקי וידאו Titus Interactive (שפיתחה בין היתר את המשחק "פרהיסטוריק") וכל הזכויות על משחקיה הועברו ל-Interplay.

## משחקים שפותחו על ידי החברה

## קישורים חיצוניים
* 

## הערות שוליים

קטגוריה:חברות משחקי וידאו אמריקאיות
קטגוריה:בוורלי הילס
תאונת המסוק בנחל בזק

200px|ממוזער|שמאל|אנדרטת מסוק האנפה בתל אביב
**[[תאונת מסוק|תאונת המסוק]] ב[[נחל בזק]]** הייתה התרסקות של מסוק מסוג בל 212, שכינויו בצה"ל "אנפה", שהתרחשה ב-24 בספטמבר 1984, במהלך אימון. בתאונה נהרגו חמישה נוסעים ואנשי צוות, וחמישה נוספים נפצעו קשה.

## התאונה
ב-24 בספטמבר 1984 קיימה פלוגת מחזור מאי 1984 תרגיל, שנועד לדמות מרדף מוסק אחרי מחבלים. התרגיל התקיים בנחל בזק, סמוך לבסיס האימונים החטיבתי של חטיבת גולני, שהיה ממוקם באותה תקופה בין הכפרים קבטיה וא-זבאבדה, בצפון השומרון. בתרגיל השתתפו גששים ומסוק בל 212, "אנפה", שהיה אמור להטיס כוחות חסימה ומרדף במהלך התרגיל, בהתאם להתפתחויות בשטח. המסוק שהוקצה לתרגיל היה מטייסת 123, והגיע מבסיס חיל האוויר בחצרים. מפקד התרגיל היה סא"ל משה גבעתי, שהיה באותו הזמן מפקד בסיס האימונים של החטיבה.

המסוק, שמספרו 035, הגיע למקום התרגיל בשעה 9:00. צוותו כלל שני טייסים ומכונאי מוטס. על המסוק עלו מפקד התרגיל, משה גבעתי, ועוד חמישה לוחמים וקצין.

לאחר תדריך משותף לצוות המסוק ומפקדי התרגיל המריא המסוק וטס מערבה בערוצו התלול של נחל בזק. לפתע נשמע רעש גריסה מתכתית מהמנוע השמאלי. הטורבינה של המנוע התפרקה והמנוע התפוצץ. מסוק הבל 212 בנוי כך שניתן יהיה להטיס אותו רק עם מנוע אחד, ולפיכך ניסו טייסי המסוק להתרומם מערוץ הנחל ולחזור לנחות במקום שממנו המריאו עשר דקות קודם לכן. הפנייה החריפה, יחד עם העומס על המסוק והחום הכבד ששרר באותו יום, יצרו עומס חריג על המנוע היחיד שלא הצליח לייצר את ההספק הנדרש. המסוק איבד גובה במהירות ובניסיון לבצע נחיתת אונס התרסק בערוץ הצר של הנחל. בהתרסקות נהרגו שני הטייסים, הקברניט סרן  וטייס המשנה, סגן , המכונאי המוטס, רס"ל , ושני חיילים: טוראי  וטוראי . מפקד התרגיל, משה גבעתי, וארבעת הלוחמים הנותרים נפצעו קשה.

בגלל ליקויים בתקשורת, הן בטייסת המסוקים והן בחטיבת גולני, ובשל היות מקום ההתרסקות בקניון עמוק שאין אליו קשר עין משום דרך או כביש, לא נערכו אחריו סריקות במשך כמה שעות. בשעה 14:00, ארבע שעות לאחר ההתרסקות, עבר באזור מסוק אחר. הפצועים הצליחו להסב את תשומת ליבו של צוות המסוק על ידי ירי בנשקם האישי, ולמקום הגיעו כוחות חילוץ. גם ההגעה למקום עצמו התעכבה עקב חשש המוקשים. למקום הגיע מסוק בל 212 עם צוות רפואי מיחידה 669. 

ועדת חקירה שמינה מפקד חיל האוויר קבעה שסיבת ההתרסקות הייתה כשל במנוע. הועלתה סברה שכיבוי המנוע השני הייתה טעות הטסה של הטייסים, אך גרסה זו לא התקבלה.

## אנדרטאות
בחצר המתנ"ס בשכונת נווה עופר שבתל אביב, הוקמה אנדרטה לנופלי המסוק על ידי אביו של אחד החללים, שגר בשכונה והיה פעיל במתנ"ס. האנדרטה בנויה מזנב מסוק שנתרם על ידי חיל האוויר והוצב על בסיס אבן שעליו חרותים שמות הנופלים ופרטי האסון. את האנדרטה עיצב הפסל דן רפפורט. היא נחנכה ב-24 בספטמבר 1985 במלאת שנה לאסון. באנדרטה זו שולב הזנב המקורי של מסוק 035.

אנדרטה בסגנון דומה, הוקמה באחת הכיכרות של העיר דימונה, שם התגורר המכונאי המוטס של המסוק.

## לקריאה נוספת
* משה גבעתי, **שלוש לידות בספטמבר**, משרד הביטחון – ההוצאה לאור, 1990.
* משה גבעתי, **הישרדות בספטמבר - לקחים מבצעיים ממלחמות ישראל**, הוצאת 'רעות', תשע"ג-2013.

## קישורים חיצוניים

* 

## הערות שוליים

קטגוריה:תקריות ואסונות תעופה בישראל
קטגוריה:חיל האוויר הישראלי: תאונות מסוקים
קטגוריה:תל אביב-יפו: אנדרטאות לזכר חללי מערכות ישראל
קטגוריה:תקריות ואסונות תעופה ב-1984
מיימי גאמר

**מארי ווילה "מיימי" גאמר** (באנגלית: **Mary Willa "Mamie" Gummer**; נולדה ב-3 באוגוסט 1983) היא שחקנית אמריקאית.

## ביוגרפיה
מיימי גאמר נולדה בניו יורק סיטי, ניו יורק, היא בתם של השחקנית מריל סטריפ והפסל דון גאמר. היא גדלה בעיר סולסברי, קונטיקט וגם גרה במשך חמש שנים בלוס אנג'לס, קליפורניה עם אחיה הגדול הנרי וולף גאמר ואחיותיה הקטנות, השחקנית גרייס גאמר והשחקנית-דוגמנית לואיזה ג'ייקובסון גאמר.

גאמר למדה בבית הספר מיס פורטרס בקונטיקט וסיימה את לימודיה בתיכון קנט עוד לפני שהמשיכה את לימודיה בתיאטרון ותקשורת באוניברסיטת נורת'ווסטרן שאותם סיימה בשנת 2005.

## קריירה
כילדה צעירה, הופיעה גאמר לצד אמה בסרט "צביטה בלב" (1986) שביים מייק ניקולס, תחת השם "נטלי סטרן" על מנת לא ליצור ביקורת מצד התקשורת. בגיל 20 חודשים בלבד, קיבלה גאמר ביקורות חיוביות מצד הניו יורק טיימס.

בשנת 2005 עשתה את הופעת הבכורה שלה באוף ברודוויי לצד מייקל סי הול במחזה "מר מרמלדה" של נוח היידל, על הופעתה במחזה זכתה גאמר בפרס התיאטרון העולמי. בשנת 2007 הייתה מועמדת לפרס לוסיל לורטל על הופעתה במחזה "שפת המים". 
גאמר עשתה את הופעת הבכורה שלה בקולנוע בתפקיד קטן בסרט "התרמית" בכיכובו של ריצ'רד גיר. ב-2007, הופיעה גאמר לצד אמה בסרט "לפנות ערב", בסרט שיחקה גאמר את אמה כאישה צעירה לצד ונסה רדגרייב, גלן קלוז וקלייר דיינס. 
ב-2008 שיחקה גאמר את דמותה של סאלי אדמס במיני-סדרה של רשת HBO, "ג'ון אדמס" אשר מגוללת את סיפור חייו של נשיא ארצות הברית ה-2, ג'ון אדמס. היא עשתה את הופעת הבכורה שלה בברודוויי בטקס חשיפת המועמדויות לפרס הטוני עם ההצגה "יחסים מסוכנים" שעל הופעתה בה קיבלה תשבחות. בנוסף הופיעה בתפקיד אורח לשני פרקים בדרמה המשפטית של רשת CBS "האישה הטובה". 
בשנת 2010 שיחקה את דמותה של רות' לואל בסרט "The Lightkeepers" בכיכובם של ריצ'רד דרייפוס, טום ויזדום וברוס דרן.
החל משנת 2011 כיכבה גאמר בדרמה הרפואית של רשת ABC "באמצע שום מקום". באפריל 2011 כיכבה גאמר בהפקת אוף ברודוויי "בית הספר לשקרים". 
בשנת 2012 כיכבה גאמר בדרמה הרפואית של רשת The CW "אמילי אוונס". הסדרה אמנם בוטלה בתחילת שידור העונה הראשונה אך הרשת המשיכה לשדר את כל 13 הפרקים שצולמו.

## חיים אישיים
באוקטובר 2009, לאחר שנה וחצי של היכרות, גאמר התארסה לשחקן בנג'מין ווקר. הם נישאו ב-16 ביולי 2011 בבית הוריה בקונטיקט, והתגוררו בפארק סלופ, ברוקלין, ניו יורק. במרץ 2013, פורסם כי גאמר וווקר נפרדו בידידות.

באוגוסט 2018 התארסה עם הסופר מהאר סת'י. השניים נישאו בפברואר 2019. באותו חודש ילדה גאמר את בנה הבכור.

## פילמוגרפיה
### קולנוע

### טלוויזיה

### תיאטרון

## פרסים
* 2006, פרס התיאטרון העולמי:
** זכייה: שחקנית המשנה הטובה ביותר בהצגה "*[[מר מרמלדה (מחזה)|מר מרמלדה]]*"
* 2007, פרס לוסיל לורטל:
** מועמדות: הופעה יוצאת מן הכלל לשחקנית בהצגה "*[[שפת המים (מחזה)|שפת המים]]*"
* 2009, פרס לוסיל לורטל:
** מועמדות: הופעה יוצאת מן הכלל לשחקנית בהצגה "*[[הדוד וניה]]*"

## קישורים חיצוניים

* 
* מיימי גאמר באתר backstage

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:אמריקאיות ממוצא גרמני
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
קרשקו

**קרשקו** (בסלובנית: **Krško**, בגרמנית: **Gurkfeld**) היא עיירה השוכנת במזרח סלובניה, לגדת נהר סאווה. בעבר חולקה העיירה בין שטיריה תחתית (השטחים ממערב לנהר), וקרניולה תחתית (השטחים ממזרח לו). כיום משמשת העיירה כבירת אזור ספודנהפוסבסקה. דרומית-מזרחית לעיירה ממוקמת תחנת הכוח הגרעינית של קרשקו.

ממצאים ארכאולוגיים שנמצאו בעיירה, מלמדים כי האזור היה מיושב בתקופה הפרהיסטורית. לאורך נהר סאווה, נמצאו ממצאים מתקופת הברונזה, מתקופת הברזל ומתקופת האימפריה הרומית ששלטה בעיירה. לאחר ימי הביניים שלטו בעיר בית הבסבורג. בין המאה ה-15 ל-17 סבלה העיירה מפשיטות העות'מאנים.

## קישורים חיצוניים

* 

קטגוריה:סלובניה: ערים
סיגל פרישטינה

**סיגל פרישטינה** (באלבנית: **KB Sigal Prishtina**), היא קבוצת כדורסל קוסוברית מהעיר פרישטינה, המתמודדת בסופרליגה קוסובו.

## היסטוריה
הקבוצה הוקמה בשנת 1970 והשתתפה בליגה היוגוסלבית. ובהמשך בליגה של קוסובו, בה זכתה באליפות הראשונה עם הקמתה ומאז נחשבת הקבוצה למתמודדת קבועה על תארים.

בעונת 2013/14 השתתפה הקבוצה לראשונה בתולדותיה בליגה אירופאית, הליגה הבלקנית, בה הגיעה עד לחצי גמר הפיינל פור (שהתקיים באולמה הביתי) והפסידה לקבוצת הפועל גלבוע גליל 74-86.

הקבוצה מארחת ב**ארמון הצעירים** בעיר, המכיל 3,000 מקומות ישיבה.

## תארים והישגים
***[[ליגת העל הקוסוברית בכדורסל|הליגה הקוסוברית]]**:
**אליפות (14): 1991, 2002, 2003, 2006, 2007, 2008, 2009, 2010, 2011, 2014, 2015, 2016, 2017, 2019
**מקום שני: 2004, 2012, 2013, 2018
**חצי גמר: 2005
***[[הגביע הקוסוברי בכדורסל|הגביע הקוסוברי]]**:
**זכייה (15): 2002, 2003, 2004, 2005, 2006, 2008, 2009, 2010, 2013, 2014, 2016, 2017, 2018, 2019, 2021
**גמר: 2011,  2013, 2024
**חצי גמר: 2012
***סופרקאפ קוסובו**:
**זכייה (7): 2005, 2012, 2014, 2013, 2014, 2018, 2019, 2020
***[[הליגה הבלקנית בכדורסל|הליגה הבלקנית]]**:
**זכייה: 2015, 2016, 2024
**חצי גמר: 2014

## שחקני עבר בקבוצה
*  אלכס קארקאמו

## קישורים חיצוניים

* 

קטגוריה:קבוצות כדורסל קוסובריות
קטגוריה:פרישטינה
מגה-מבנה

**מגה-מבנה** הוא עצם מלאכותי בעל גודל עצום. לרוב המונח מתאר בניין גדול מאוד או גבוה מאוד. באופן כללי, כל פרויקט הנדסי שלצורך הקמתו נדרשו שעות רבות של תכנון, עבודה ושימוש בכלים חדשניים או בכוח עבודה רב יכול להיחשב למגה-מבנה.

[שמאל|ממוזער|300px|[החומה הגדולה של סין היא דוגמה מובהקת למגה-מבנה (התמונה צולמה ליד בייג'ינג בחורף)]]
[שמאל|ממוזער|300px|[קתדרלת שארטר היא דוגמה למגה-מבנה באירופה של ימי הביניים. מלבד גודלה הרב מחוננת הקתדרלה הגותית בעושר רב של פרטים, קישוטים ועיטורים.]]

דוגמאות למגה-מבנים הם תוצרים של הנדסת מקרו או תוצרים של חקר החלל, כגון ספינת חלל או תחנת חלל. מגה-מבנים מופיעים בהרבה סרטים וספרים מז'אנר המדע הבדיוני, דוגמת ערים שלמות שלמעשה מכוסות בקפסולת-ענק או מגה-מבנים שיכול לאכלס בו זמנית עשרות אלפי בני אדם ויותר מכך.

## מגה-מבנים קיימים
המבנים הבאים נחשבים למגה-מבנים:
* הפירמידה הגדולה של גיזה – אחד משבעת פלאי תבל של העולם העתיק, מהמגה-מבנים הקדומים ביותר. שטח הבסיס הוא 53,000 מטר רבוע וגובה הפירמידה במקור היה 147 מטר.
* החומה הגדולה של סין הוא דוגמה מובהקת של מגה-מבנה מעשה ידי אדם בלבד. רוחבה מטרים ספורים, אורכה 6,352 ק"מ והיא מכסה שטח של לערך 4,160,000 מטרים רבועים.
* טרסות האורז של הקורדילרה הפיליפינית - שטח חקלאי עצום לצורך גידול אורז: 10,360 קמ"ר, שנחצב בהרים על ידי שבטים חופשיים לפני כ-2,000 עד 6,000 שנה.
* קתדרלות גותיות היו מגה-מבנים של אירופה בתקופת ימי הביניים ובניית רבות מהן נמשכה מאות שנים. מלבד גודלן הרב הן חוננו בעושר רב של פרטים, קישוטים ועיטורים שהצריכו את עבודתם של מאות בעלי מלאכה מיומנים.
* גורדי השחקים הגדולים והגבוהים בעולם.
* מאיץ LHC כולל בנוסף למבנים אחרים מנהרה מעגלית בהיקף של 27 ק"מ ותשתית מחשבים שיכולה לטפל בכמויות מידע חסרות תקדים.
* הכבישים המהירים של סין מהווים את מערכת הכבישים המהירים הארוכה ביותר בעולם.

## מגה-מבנים שתוכננו

* פרויקט אטלנטרופה - מיזם הנדסי שבו תוכנן לבנות סכר הידראולי תוך כדי הצרת מצרי גיברלטר והנמכת גובה פני הים התיכון בכ-200 מטרים בממוצע.
* הכביש המהיר העולמי - רעיון להקים מערכת של כבישים מהירים שתחבר את כל שש היבשות המאוכלסות. מערכת זו תחבר גשרים ומנהרות ישנות וחדשות, ולא רק שתשפר את התחבורה הבינלאומית אלא גם תהווה תשתית לצינורות מים וגז. מערכת הכבישים הגדולה ביותר בעולם נכון להיום היא הכביש הפאן-אמריקאי, מערכת כבישים שמחברת בין יבשת דרום אמריקה לצפון אמריקה בלבד.

## מגה-מבנים תאורטיים

בהיסטוריה של המדע וההנדסה הועלו מספר רעיונות למגה-מבנים, חלקם בקנה גודל עולמי ואחרים בקנה גודל אסטרונומי:
* מנוע כוכבי - מגה-מבנה הנמצא ליד שמש, המנצל את האנרגיה שהיא פולטת כדי להזיז אותה ואת כל העצמים הקשורים אליה כבידתית.
* כדור דייסון (מוכר גם כמעטפת דייסון) - מתייחס למבנה שמקיף לחלוטין כוכב על מנת לעשות שימוש מקסימלי באנרגיה הסולרית שלו.
* מוח מטריושקה - אוסף של כדורי דייסון הכלואים וכולאים אחד את השני, על מנת לעשות שימוש באורכי הגל השונים של האור.
* גליל אוניל - מושבת חלל שמורכבת משני מבנים צינוריים גדולים, כל אחד מסתובב בכיוון אחר על מנת לדמות שדה כבידה.
* מעלית חלל - רעיון ליצור מעלית לכוכב לכת במערכת השמש או מחוצה לה. המעלית תגיע לגובה פני הים ובמסלול ישיר תחבר בין כדור הארץ לכוכב הלכת השני.
* StarTram - רכב חלל שישוגר מכדור הארץ מתוך מסילה, כמו קרון של רכבת מגלב.

## ראו גם
* רשימת פלאי תבל
* שבעת פלאי תבל של העולם העתיק
* שבעת פלאי תבל של ימי הביניים
* שבעת פלאי תבל החדשים

## קישורים חיצוניים

*
קטגוריה:מדע בדיוני
קארמין

**קארמין** (**Karmin**, מזוהים גם כ-**KarminMusic**) היא להקת פופ אמריקאית הכוללת את בני הזוג איימי היידמן וניק נונן. הלהקה פועלת משנת 2010, וידועה בעיקר בשירם "Brokenhearted", שהגיע למקום ה-20 במצעד בילבורד בארצות הברית.

## היסטוריה
איימי רנה היידמן (Amy Heidemann) נולדה בנברסקה; ניקולס לואיס "ניק" נונן (Nick Noonan) נולד במיין. השניים הכירו במהלך לימודיהם במכללת ברקלי למוזיקה שבבוסטון. שנה וחצי לאחר מכן הם התארסו ועברו לגור בדירה משותפת בבוסטון עד לסיום לימודיהם. נונן למד נגינה על טרומבון והיידמן למדה פיתוח קול. בשנת 2013 עברו השניים ללוס אנג'לס.

ב-2 ביוני 2011 חתמו השניים על חוזה הקלטות באפיק רקורדס.

במהלך השנים 2012–2013 השתתפו השניים במספר קמפיינים פרסומיים, בהם קמפיינים של חברות ההלבשה Coach, גאפ ופומה, חברת מוצרי ההיגיינה Tone, חברת האלקטרוניקה סוני, מותג המים והמשקאות DASANI, ורשת בתי הכלבו מייסיס.

בשנת 2014 השתתפו הזוג בקמפיינים לחברת מק'קפה של מקדונלד'ס וגם לחברת המזון האמריקאית הרשיז. היידמן אף לקחה חלק בסרט המצויר ריו 2, בו דיבבה דמות בשם לולו, עצלן מהאמזונאס.

מיד לאחר צאת האלבום, יצאו השניים לסיבוב ההופעות הראשון שלהם ברחבי ארצות הברית, הPulses Tour.

בראיונות רבים אמרו הזוג שלקחו השפעה רבה מפארל וויליאמס כשכתבו והלחינו את אלבומם "Pulses".

היידמן ידועה בחיבתה לקוסמטיקה ולאיפור, בעקבות כך בחודש יולי של שנת 2014 הכריזו השניים על פתיחתו של אתר הלייף-סטייל שלהם תחת השם "קארמינולוג'י" (Karminology).

האתר קארמינולוג'י נחנך ב-15 ביולי ומציע מגוון טיפים בנושא קוסמטיקה ואיתם גם מוצרים פרי פיתוחה של היידמן.

לאחר עזיבה מתוקשרת של חברת ההקלטות שלהם, אפיק רקורדס בשנת 2015 החליטו השניים ללכת בדרך עצמאית בדרך לאלבום הבא שלהם. באותה שנה הוציאו השניים את הסינגל הראשון מאלבומם החדש אותם הפיקו בעצמם בשם "Didn't know you", ובמסגרתו הודיעו על החתמה מחדש עם ענקית ההקלטות סוני.
בשנת 2016 הכריזו השניים כי תמה האלבום הצפוי לצאת, "Leo Rising" הוא אסטרולוגיה, וכי 12 השירים שבו ימותגו כמזלות אסטרולוגיים מגלגל המזלות.

בתחילת שנת 2016, הכריזה איימי על שינוי שם משפחתה לשם משפחתו של ניק - נונן, ובכך הכריזה על שנישאו.

במאי 2017, הכריזה איימי על פרויקט סולו משלה וקראה לעצמה בשם במה חדש, "Qveen Herby". באותה השנה שחררה שני מיני אלבומים שהופקו על ידי ניק וקליפים.

[ממוזער|הצמד במהלך סיבוב ההופעות שלהם בשנת [2015]]
## דיסקוגרפיה
### אלבומי אולפן
* 2011: *Karmin Covers, Vol. 1*
* 2014: *Pulses*
* 2016: *Leo Rising*

### מיני-אלבומים
* 2010: *Inside Out*
* 2011: *The Winslow Sessions*
* 2012: *Hello*

## הופעות
### סיבובי הופעות
* 2013–2014: *Pulses Tour*

## קישורים חיצוניים

* 

קטגוריה:להקות פופ אמריקניות
קטגוריה:ראפרים אמריקאים
קטגוריה:צמדים מוזיקליים אמריקאיים
קטגוריה:להקות שהוקמו בשנת 2010
קטגוריה:להקות שהתפרקו בשנת 2017
אבידוזאורוס

**אבידוזאורוס** (שם מדעי: ***Abydosaurus***; מילולית: "לטאת אבידוס") הוא סוג דינוזאור במשפחת הברכיוזאוריים באינפרא-סדרת הזאורופודה, שהתגלה בשנת 2010 לאחר גילוי שלד וגולגולת שנמצאו בסלעים מתקופת קרטיקון תחתון במונומנט הלאומי דינוזאור בצפון-מזרח יוטה, ארצות הברית. אורכו של האבידוזאורוס היה 18.3 מטר ומשקלו כ-14 טון.

## גילוי הסוג ותיאורו
לסוג זה נודעה חשיבות בשל כך שהוא נמנה עם הדינוזאורים היחידים בסדרת הזאורופודה שנחקרו עצמות גולגולותיהם, והוא הדינוזאור הזאורופודי הראשון שהתגלתה גולגולת שלמה שלו, מתקופת הקרטיקון, בארצות הברית. כמו כן, הוא ידוע בשל שיניו הצרות, מכיוון שברכיוזאורים מתקופות מוקדמות יותר התאפיינו בשיניים רחבות יותר.

הסוג התגלה עם גילוי הממצא DINO 16488 בשנת 2010, שנמצא במונומנט הלאומי דינוזאור - שכולל גולגולת כמעט שלמה, לסתות תחתונות ואת ארבע חוליות הצוואר הראשונות. ממצאים נרחבים של גולגולות ועצמות השלד נתגלו באותו אתר, לרבות גולגולות חלקיות של שלושה פרטים נוספים, חלק מהאגן וחוליות הזנב המחוברות אליו, עצם השכם, עצם הזרוע ועצמות המסרק. מאובנים אלו נמצאו בסלעי אבן חול בפארק בבסיס פרט מוסאנטושט (Mussentuchit Member) שבתצורת ההר סידר (Cedar Mountain Formation), ליד מרכז המבקרים הישן של המונומנט הלאומי דינוזאור. לפי גבישי זירקון שנמצאו באבני החול ואבני הבוץ שמתחתיהם, הוערך גילם של הממצאים ב-104.46±0.95 מיליון שנה, בגיל האלביאני בקרטיקון תחתון.

על אף שהאבידוזאורוס חי כ-45 מיליון שנה לאחר הג'ירפטיטאן, הגולגולות של שני הסוגים דומות, מלבד השיניים הצרות והחדות יותר והאף הקטן יותר של האבידוזאורוס. האבידוזאורוס נבדל משאר סוגי הזאורופודים, לרבות הג'ירפטיטאן, בהבדלים קלים במבנה עצם האף והלסת העליונה, בנחיריו הקטנים יחסית, ובמאפיינים מסוימים של שיניו.

את שמו של האבידוזאורוס טבעו בשנת 2010 דניאל צ'ור (Daniel Chure) ועמיתיו למחקר. שם הסוג מתייחס למיתולוגיה המצרית: אבידוס הוא השם היווני של עיר היושבת על שפת הנילוס, שבה נקברו ראשו וצווארו של אל המוות המצרי אוסיריס. זאת בעוד שהממצא המקורי שזיהה את הסוג, הנמצא בסלעים המשקיפים על הנהר גרין, יובל של נהר הקולורדו, כלל ממצאי ראש וצוואר. שם המין המקושר לסוג הוא *A. mcintoshi*, לכבודו של ג'ון ס. ("ג'ק") מק'אינטוש (John S. "Jack" McIntosh), פרופסור אמריטוס לפיזיקה מאוניברסיטת וסליאן, על שום תרומותיו למונומנט הלאומי דינוזאור והמחקר שהקדיש לדינוזאורים הזאורופודים.

## קישורים חיצוניים


* 


## הערות שוליים


קטגוריה:ברכיוזאוריים
קטגוריה:דינוזאורים שחיו בקרטיקון תחתון באמריקה הצפונית
ויליאם פיטרסן

**ויליאם פיטרסן** (באנגלית: **William Petersen**; נולד ב-21 בפברואר 1953) הוא שחקן ומפיק אמריקאי, המוכר בעיקר כ"גיל גריסום", דמותו בתוכנית המצליחה של רשת CBS זירת הפשע CSI. בנוסף הוא מוכר כ"וויל גראהם" בסרט הצייד.

## ביוגרפיה
פיטרסן נולד באוונסטון שבאילינוי, הוא הצעיר מבין ששת ילדיהם של ארתור פיטרסן והלן ג'ון. אביו היה ממוצא גרמני ודני, הוא עבד בעסקי רהיטים. לפיטרסן יש שני אחים ושלוש אחיות. הוא סיים את לימודיו בשנת 1972 בבית הספר התיכון בישוף קלי שנמצא בבויסי שבאיידהו. לאחר מכן פיטרסן התקבל לאוניברסיטה של מדינת איידהו בעזרת מלגת פוטבול.

בזמן שהותו באיידהו, הוא לקח שיעורי משחק ששינו את דרכו בחיים, פיטרסן עזב את האוניברסיטה בשנת 1974 והגיע אל חבל הבסקים שם למד משחק. פיטרסן התעניין בתרבות הבסקית, למד את השפה הבסקית ונתן לבתו את השם הבסקי *מייטה ניריאה* (אהובתי); היא נולדה בשנת 1975 ביישוב *מונדרגון* שבחבל הבסקים. פיטרסן חזר לאיידהו עם מטרתו להיות שחקן, והופיע בתיאטרון הסטפנוולף.

## קריירה
בשנת 1985, פיטרסן עשה את פריצת הדרך הראשונה שלו כאשר כיכב בסרט האקשן של ויליאם פרידקין, "לחיות ולמות בלוס אנג'לס". בשנה שלאחר מכן, בשנת 1986, פיטרסן כיכב בסרטו של מייקל מאן "הצייד", כששיחק בתור סוכן ה-FBI ויל גראהם (אנ').בגלל שתפקידו בסרט היה כל כך מתיש מבחינה רגשית, אחרי שלב הצילומים הוא עשה ככל שיכל כדי לפטור מעצמו את דמותו של גראהם. הוא גילח את הזקן שלו, הסתפר וחימצן את השיער שלו לבלונד. פיטרסן דחה תפקיד בסרט פלאטון של אוליבר סטון מכיוון שצולם בפיליפינים, דבר שהיה משאיר אותו רחוק ממשפחתו. במקום זאת הוא עבד בסרט הטלוויזיה של HBO משנת 1987 "*Long Gone"*. 

פיטרסן גם הופיע כחלק מהסט של הסרט "12 המושבעים" משנת 1997, סרט זה היה רימייק ל-אותו סרט משנת 1957. 

בין השנים 2000 עד 2010 הוא שיחק כד"ר גיל גריסום בדרמת הפשע "CSI" של רשת CBS. ב-3 בפברואר 2009 הוא זכה לכוכב בשדרת הכוכבים של הוליווד, רוב צוות הסדרה CSI השתתף בטקס זה. 

בשנת 2015, הוא גילם את תפקידו של קולונל אמט דארוו בסדרת הטלוויזיה "מנהטן".

ב-9 בנובמבר 2017, עלה בבכורה המחזה של טרייסי לטס "הדקות"  בתיאטרון "סטפנוולף"  בשיקגו, בו גילם פיטרסן את דמותו של ראש העיר סופרבה. 

ב-2021 חזר לסדרת ההמשך "" לעונה הראשונה. 

## חיים אישיים
לפיטרסן יש בת, מייטה (נולדה ב-1975) מנישואיו הקודמים, ולה יש שני בנים. פיטרסן התחתן עם בת זוגו ג'ינה סירון ביולי 2003. ב-5 ביולי 2011, נולדו להם תאומים, בן ובת, מפונדקאות.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:אמריקאים ילידי אילינוי
קטגוריה:אוונסטון (אילינוי): אישים
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים ממוצא דני
קטגוריה:אמריקאים ממוצא גרמני
קטגוריה:בוגרי אוניברסיטת המדינה של איידהו
קטגוריה:אמריקאים שנולדו ב-1953
עמנואל קרסו

[ממוזער|משלחת הפרלמנט העות'מאני אל ה[סולטאן עבדול חמיד השני ב-1909.קרסו שני משמאל]]
**עמנואל קָרָסוֹ** (1862, סלוניקי, האימפריה העות'מאנית – 1934, טריאסט, ממלכת איטליה), צאצא משפחה יהודית ספרדית בסלוניקי (כעת ביוון), היה עורך דין וחבר בטורקים הצעירים.

## ביוגרפיה
קרסו היה חבר ולפי חלק מן המקורות אף מייסדה ולאחר מכן נשיאה של לשכת הבונים החופשיים "תחיית מקדוניה" ("Macedonian Risorta") בעיר סלוניקי והוא שהתחיל עם תנועת הבונים החופשיים באימפריה העות'מאנית. הלשכות וקבוצות סתר אחרות היו למקום מפגש אוהדי הטורקים הצעירים כולל טלעת פאשה. קרסו גם היה בין ראשוני החברים הלא מוסלמיים באיגוד החופש העות'מאני שלאחר מכן נהיה חלק של מועצת האיחוד והקידמה ונהיה לנציג סלוניקי מטעמה בפרלמנט העות'מאני. הוא סירב להתמנות לממשלה העות'מאנית אך היה אחד משלושת האנשים שהודיעו לסולטאן עבדול חמיד השני ב-27 באפריל 1909 על הדחתו מן הכס.

הוא שיתף פעולה עם ארגונים יהודיים שונים באימפריה וראה ביהודים טורקיים קודם כל טורקים ורק לאחר מכן יהודים. לאחר המלחמה האיטלקית-עות'מאנית השתתף בכתיבת החלטת ועידת שלום על העברת סלוניקי תחת פיקוח בינלאומי.

לאחר עלייתו של אטאטורק לשלטון גלה לאיטליה.

נפטר ב-1934 ונקבר בבית הקברות היהודי בארנאוטקוי, פרבר איסטמבול.

עמנואל הוא דוד של יצחק קרסו, מייסד דנונה.

## לקריאה נוספת
* אסתר בנבסה, "היהדות העות'מאנית בין התמערבות לציונות 1908 - 1920", פרק שביעי, מרכז זלמן שזר לתולדות ישראל, 1996

## קישורים חיצוניים

## הערות שוליים

קטגוריה:חברי האספה המחוקקת של האימפריה העות'מאנית
קטגוריה:פוליטיקאים יהודים טורקים
קטגוריה:יהודים חברי הבונים החופשיים
קטגוריה:סלוניקי: יהודים
קטגוריה:חברי מועצת האיחוד והקידמה
קטגוריה:ילידי 1862
קטגוריה:נפטרים ב-1934
יז'י הופמן

**יז'י הופמן** (בפולנית: **Jerzy Julian Hoffman**; נולד ב-15 במרץ 1932) הוא במאי, תסריטאי ומפיק קולנוע יהודי-פולני.

## קורות חיים
הופמן נולד ב-15 במרץ 1932 בקרקוב, פולין למשפחה יהודית אשר הוגלתה לסיביר אחרי פלישת ברית המועצות לפולין בשנת 1939. האב, זיגמונד הופמן רופא במקצועו התנדב לשרת בדיוויזיה הפולנית הראשונה על שם קוסטושקו בצבא האדום, האם - מריה שמלקס.

אחרי המלחמה יז'י הופמן חזר לפולין. למד בעיר בידגושץ'. בשנת 1955 סיים מכון ממלכתי לקולנוע במוסקבה. התפרסם בעקבות בימוי הסרטים המבוססים על ספרי טרילוגיה של הנריק סנקביץ'. חתן פרסי קולנוע רבים.

## יצירות בולטות
* פאן וולודיובסקי (Pan Wołodyjowski, 1968)
* המבול (Potop, 1974)
* באש ובחרב (Ogniem i mieczem, 1999)
* זנכאר (Znachor, 1981)
* כשהשמש היה האל (Stara baśń: Kiedy słońce było bogiem, 2003)
* הקרב על ורשה 1920 (Bitwa warszawska 1920, 2011)

## קישורים חיצוניים

קטגוריה:במאי קולנוע יהודים פולנים
קטגוריה:תסריטאי קולנוע יהודים
קטגוריה:תסריטאי קולנוע פולנים
קטגוריה:מפיקי קולנוע יהודים
קטגוריה:פולנים שנולדו ב-1932
רפאל ברק

**רפאל (רפי) ברק** הוא דיפלומט ישראלי שכיהן כשגריר ישראל בקנדה וכמנכ"ל משרד החוץ.

ברק נולד במונטווידאו שבאורוגוואי. התנדב בקיבוץ וב-1969 עלה לישראל. בשנים 1970 עד 1977 עבד כמדריך תיירים. הוא החל את שירותו במשרד החוץ ב-1977 כשהתקבל לקורס צוערים של המשרד. בשנים 1979 עד 1983 כיהן כמזכיר שני ומזכיר ראשון בשגרירות ישראל בלימה שבפרו. ב-1985 מונה לסגן ראש אגף כוח האדם במשרד החוץ. ב-1987 מונה לנספח לענייני תקשורת בנציגות ישראל לקהילה האירופית. ב-1991 מונה לסגן השגריר בבלגיה ובלוקסמבורג.

כיהן כמנהל לשכת מנכ"ל המשרד וראש חטיבת התיאום. בשנים 1993–1996 שימש ברק כמתאם המגעים עם הפלסטינים לאחר החתימה על הסכמי אוסלו. באוגוסט 2000 מונה לסגן שגריר ישראל בארצות הברית ושימש כשגריר בפועל לאחר עזיבתו של דוד עברי ועד כניסתו לתפקיד של דני אילון. ב-2006 מונה לממלא מקום שגריר ישראל בצרפת, באפריל 2007 מונה לסמנכ"ל לענייני מערב אירופה ובהמשך כיהן כמשנה וממלא מקום מנכ"ל המשרד. ביוני 2011 מונה למנכ"ל משרד החוץ, כיהן בתפקיד עד מינויו לשגריר ישראל בקנדה בנובמבר 2013. בדצמבר 2016 סיים את כהונתו כשגריר ופרש משירות החוץ.

ברק בעל תואר ראשון בהיסטוריה ומדע המדינה מאוניברסיטת תל אביב (1973) ותואר שני ביחסים בינלאומיים מהאוניברסיטה העברית בירושלים, במסגרת תוכנית המצטיינים של קרן רוטשילד. נשוי למרים ואב לשלושה ילדים.

## קישורים חיצוניים
*רפאל ברק באתר שגרירות ישראל בקנדה

קטגוריה:מנכ"לי משרד החוץ
קטגוריה:עולים בשנות ה-1960
קטגוריה:ישראלים ילידי אורוגוואי
קטגוריה:בוגרי אוניברסיטת תל אביב
קטגוריה:שגרירי ישראל בקנדה
קטגוריה:דיפלומטים ישראלים
איגנסיו מטה בלנקו

**איגנסיו מטה-בלנקו** (בספרדית: **Ignacio Matte-Blanco**; 3 באוקטובר 1908 – 11 בינואר 1995) היה פסיכואנליטיקאי צ'יליאני.
## חייו
מטה בלנקו נולד בסנטיאגו דה צ'ילה, למד רפואה והוסמך כרופא. בשנת 1933 הוא עבר ללונדון והחל לעסוק בפסיכואנליזה תחת הדרכה של אנה פרויד ובפסיכיאטריה. בשנת 1940 הוא עבר לארצות הברית ובשנת 1943 חזר לצ'ילה. תוך זמן קצר הוא הקים בצ'ילה ארגון לפסיכואנליזה.

בשנת 1966 מטה בלנקו נסעה לאיטליה והתיישב ברומא בה נפטר בשנת 1995.

מטה-בלנקו פיתח, על יסוד התכונות של הלא-מודע על פי פרויד, מבנה מבוסס-חוקיות של הלא-מודע במטרה להסביר את הפן האי-רציונלי של המחשבה. בין ספריו: "The Unconscious as Infinite Sets" ו-"Thinking, Feeling and Being".

## הערות שוליים

קטגוריה:פסיכואנליטיקאים
קטגוריה:צ'יליאנים
קטגוריה:צ'יליאנים שנולדו ב-1908
קטגוריה:נפטרים ב-1995
חוות נחשים

ממוזער|הוצאת ארס מנחש, 1938|206x206 פיקסלים
**חוות נחשים** הוא מתחם שבו מגדלים ומרבים מגוון רחב של נחשים. המטרות העיקריות של חוות הנחשים הן: מחקר ואיסוף ארס ליצירת נסיוב נגדו. בנוסף חוות נחשים רבות הן מוקד למשיכת תיירים. עיקר חוות הנחשים מצויות בסין, תאילנד וארצות הברית.

## חוות נחשים בסין
זיסיקיאו (子思桥) כפר במחוז ג'ג'יאנג נקרא גם "כפר הנחשים" והוא ידוע כמרכז המוביל בסין לחקלאות נחשים. המקומיים מגדלים נחשים מאז שנות ה-80. בימים אלו כ-800 אנשים עובדים בזיסיקיאו בתעשיית חקלאות הנחשים, המגדלים כ-3 מיליון נחשים בשנה. החווה מספקת נחשים חיים למסעדות מיוחדות, נחשים מיובשים או משומרים באלכוהול נמכרים ליצרנים של תרופות סיניות מסורתיות, בנוסף ישנו ייצור של יין נחשים.
בכפר ישנו מוזיאון העוסק בנחשים ומהווה מוקד תיירותי.

## קישורים חיצוניים

קטגוריה:נחשים בתרבות
קטגוריה:מתקני גידול
קייבי פיה

**קיי.בי פיה** (באלבנית: **KB Peja**) היא קבוצת כדורסל קוסובאית מהעיר פץ', המתמודדת בסופרליגה קוסובו וביורופקאפ.

## היסטוריה
הקבוצה הוקמה עם הקמת הליגה בקוסובו בשנת 1991 וזכתה בארבע אליפויות רצופות בשנות התשעים. את עונת 1996/97 העבירה בליגה השנייה עקב בעיות תקצביות. בשנת 2000 נקנתה הקבוצה על ידי איש העסקים אקרם ליוקה וחזרה להיאבק בצמרת. בעונת 2012/13 זכתה הקבוצה באליפות קוסובו לאחר הפסקה של 9 שנים, כשניצחה בסדרת הגמר את קבוצת סיגל פרישטינה 0-3.

הקבוצה משתתפת לסירוגין בליגה הבלקנית.

הקבוצה מארחת באולם **קרגאצ'י** בעיר, המכיל 2,500 מקומות ישיבה. ארגון האוהדים של המועדון נקרא "הנשרים" (Spiponjat).

## תארים והישגים
***[[ליגת העל הקוסובאית בכדורסל|הליגה הקוסובאית]]**:
**אליפות (6): 1993, 1994, 1995, 1996, 2004, 2013
**מקום שני:(8) 2000, 2005, 2008, 2011, 2014, 2015, 2016, 2021
**חצי גמר: 2006, 2007, 2008, 2009, 2010, 2012
***[[הגביע הקוסובאי בכדורסל|הגביע הקוסובאי]]**:
**זכייה (5): 1994, 1997, 2011, 2015, 2020
**גמר:(7) 2001, 2006, 2008, 2009, 2013, 2016, 2017
**חצי גמר: 2005, 2010, 2012
***סופרקאפ קוסובו**:
**זכייה (2): 1997, 2015

***[[הליגה הבלקנית בכדורסל|הליגה הבלקנית]]**
**חצי הגמר: (2): 2015, 2017
## קישורים חיצוניים

* 
* הדף הרשמי בפייסבוק

קטגוריה:קבוצות כדורסל קוסובריות
ג'ון בראונינג

ממוזער|250px|ג'ון בראונינג
[ממוזער|250px|מקלע כבד [M2 בראונינג]]
**ג'ון מוזס בראונינג** (באנגלית: **John Moses Browning**; 23 בינואר 1855 – 26 בנובמבר 1926) היה ממציא ומפתח כלי ירייה אמריקאי מפורסם, הנחשב לאחד ממפתחי הנשק האוטומטי וחצי-אוטומטי הטובים והחשובים בהיסטוריה. הוא המציא מגוון רב של כלי ירייה אזרחיים, סוגי תחמושת וכדורים, מנגנוני פעולה של כלי ירייה ונשק קל צבאי – רבים מהם נמצאים בשירות פעיל גם היום. על שמו רשומים 128 פטנטים.

## ביוגרפיה
בראונינג נולד באוגדן, יוטה, ארצות הברית. הוא בנה את כלי הירייה הראשון שלו בגיל 13 בסדנה של אביו, ורשם פטנט ראשון ב-7 באוקטובר 1879, כשהיה בן 24. הוא תכנן נשק קל בין השאר עבור חברות הנשק ווינצ'סטר ריפיטינג ארמס קומפני, FN Herstal וקולט'ס מנופקט'ורינג קומפני.

בראונינג השפיע כמעט על כל תחומי הנשק החם. הוא המציא שיפורים משמעותיים לנשק בעל מנגנון טעינה חוזרת, תחילה לכלי נשק בעלי פעולת מנוף, לאחר מכן לכלי נשק בעלי פעולת משאבה, שמשמש בעיקר ברובי שוטגאן). תרומותיו המשמעותיות ביותר היו בתחום הנשק החם הנטען אוטומטית. הוא פיתח את האקדחים הנטענים אוטומטית הראשונים שהיו אמינים וקומפקטים, על ידי פיתוח בריח טלסקופי, שנמצא כיום כמעט בכל אקדח חצי-אוטומטי מודרני. הוא פיתח את המקלע הראשון שהופעל על ידי גז שנפלט מהתרמיל, קולט-בראונינג מודל 1895 – מערכת שמפחיתה רתע והפכה לסטנדרט ברוב כלי הנשק החם הנטענים-אוטומטים, בעלי כוח אש גדול. בראונינג תרם גם לתחום התותחים האוטומטיים.

בין המצאותיו: אקדח קולט M1911 ששימש את צבא ארצות הברית עד 1985, אקדח FN HP (בראונינג היי-פאואר), מקלע כבד M2 בראונינג בקליבר 0.5 אינץ' שמשרת עד היום ברוב צבאות העולם, רובה בראונינג אוטומטי M1918, רובה ציד חצי-אוטומטי מהפכני בראונינג אוטו-5 ורובה וינצ'סטר מודל 1894. רוב כלי ירייה אלה נמצאים בשירות פעיל עד היום במדינות רבות בעולם, עם שינויים קטנים בלבד מהתכנונים המקוריים של בראונינג. הוא פיתח גם מספר כדורים: בהם , כדור לאקדחים ותת-מקלעים בקוטר , ו- (12.7x99 מ"מ נאט"ו) המשמש מקלעים כבדים ורובים נגד ציוד.

## קישורים חיצוניים

* 
* 

## הערות שוליים

קטגוריה:אמריקאים ילידי יוטה
קטגוריה:אוגדן (יוטה): אישים
קטגוריה:ממציאים אמריקאים
קטגוריה:אמריקאים שנולדו ב-1855
קטגוריה:אמריקאים שנפטרו ב-1926
ליגת העל הקוסוברית בכדורסל

**הסופרליגה הקוסוברית** (באלבנית **Superliga e Kosovës në Basketboll**) היא ליגת הכדורסל הבכירה בקוסובו. הליגה נוסדה בשנת 1991.

הליגה משחקת תחת חוקי הכדורסל של פיב"א. הוקמה בשנת 1991 כחובבנית. ובשנת 1999, לאחר שנתיים של הפסקה בעקבות המלחמה, הפכה הליגה למקצוענית. במהלך העונה הסדירה כל קבוצה משחקת ארבע פעמים נגד כל קבוצה אחרת בשיטה של בית חוץ. 4 הקבוצות המסיימות ראשונות עולות לסדרות פלייאוף של הטוב משלושה משחקים כאשר בסופן מוכתרת האלופה.

האלופה וסגניתה רשאיות להשתתף במפעל הליגה הבלקנית לפי בחירה.
## מבנה הליגה
הליגה מורכבת מ-8 (או 9 במקרים שונים) קבוצות המשחקות בשיטת בית חוץ כפולה וכל קבוצה נפגשת 4 פעמים עם כל קבוצה אחרת, 2 משחקי בית ו-2 משחקי חוץ. לאחר סיום הליגה הסדירה הכוללת 28 מחזורים, מחולקת הליגה לפלייאוף עליון ותחתון. 4 הראשונות מעפילות לסדרת הפלייאוף בשיטת הטוב מ-3 בחצי הגמר והטוב מ-5 בגמר. הקבוצה שסיימה במקום האחרון בליגה יורדת לליגת המשנה הנקראת הליגה הקוסברית הראשונה, הקבוצה שסיימה במקום הלפני האחרון מתמודדת במשחק פלייאוף מול הקבוצה שסיימה שנייה בליגת המשנה.
[שמאל|120px|ממוזער|[סמלילה הקודם של הליגה]]
שמאל|ממוזער|250px|סמלילה הראשון של הליגה
### חוקים ומגבלות
כל קבוצה רשאית לרשום עד 3 שחקנים זרים, וכל קבוצה מחויבת לשתף לפחות 2 שחקנים צעירים (עד גיל 20) למינימום של עשרים דק' למשחק, קבוצה שלא עומדת בשיתוף הצעירים נקנסת בכ-500 אירו פר משחק.
על הקבוצות החברות בליגה להעמיד אולם ביתי עם מינימום של כ-1000 מושבים, תנאי זה זהה גם בליגת המשנה.
## קבוצות בעונת 2025/2026

## היסטוריית אלופות

## קישורים חיצוניים
* האתר הרשמי של פדרציית הכדורסל של קוסובו
* נתונים מאתר יורובסקט

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קוסובו
קטגוריה:קוסובו: כדורסל
אחמד א-לווזי

**אחמד א-לווזי** (ערבית: **احمد اللوزي**; 1925 - 18 בנובמבר 2014) היה פוליטיקאי ירדני וראש ממשלת ירדן.

## קורות חיים

אחמד א-לווזי נולד בשנת 1925 בעמאן בירת ירדן. למד בבגדאד. החל את הקריירה הפוליטית בשנות ה-50. בשנות ה-60 מונה לחבר פרלמנט. בשנת 1970 מונה לשר האוצר. ב-29 בנובמבר 1971 מונה לראשות הממשלה בעקבות ההתנקשות בחייו של קודמו וספי א-תל במצרים בידי ארגון ספטמבר השחור. מינויו נחשב למבשר שינוי המדיניות הירדנית ביחס לפלסטינים. בעוד שא-תל הנהיג מדיניות מיליטנטית והביא לסילוק הפדאיון מהמדינה בקיץ 1971, א-לווזי נקט במדיניות פייסנית כלפי אש"ף בניסיון לאחות את הקרעים שנוצרו עם הפלסטינים. בהתאם לקו זה, הודיע א-לווזי על חנינה כללית לחברי הארגונים הפלסטיניים שנעצרו במהלך ספטמבר השחור. מדיניות פייסנית זו המשיכו יורשיו של א-לווזי, והיא נמשכה עד להודעתו של המלך חוסיין על הניתוק הסופי מיהודה ושומרון בשנת 1988.

במרץ 1972 פרסם חוסיין את תוכנית הפדרציה, שמטרתה הייתה הסדרת היחסים בין הגדות במסגרת של שני מחוזות עצמאיים ושליטת-על ירדנית (יש לזכור כי בשלב זה יהודה והשומרון כבר לא היו בשליטת ירדן). כדי להפשיר את היחסים עם הפלסטינים עוד יותר, הקים א-לווזי ממשלה חדשה שבה מספר השרים הפלסטינים היה גדול יותר. ממשלתו כיהנה עד ל-26 במאי 1972. הוא הוחלף בידי זיד א-ריפאעי, מקורבו של המלך.

א-לווזי המשיך את הקריירה הפוליטית שלו במסגרת בית הנבחרים של ירדן. בית הנבחרים פוזר בנובמבר 1974 בעקבות החלטות ועידת רבאט שהקנו לאש"ף את הייצוג הבלעדי על ענייני הפלסטינים. לפי חוקת ירדן בית הנבחרים מחולק בין נבחרי יהודה ושומרון והגדה המזרחית, ולכן עריכת בחירות הייתה מעמידה את ירדן בניגוד להחלטות הליגה הערבית. כדי להחליף את בית הנבחרים המפוזר, הוקמה באפריל 1978 "המועצה הלאומית המייעצת" שהיה בה הרכב דומה לזה של בית הנבחרים. א-לווזי מונה לנשיא המועצה המייעצת הראשונה, ששימשה בתפקיד עד אפריל 1980. לאחר כינוסו מחדש בשנת 1984 א-לווזי מונה לנשיא הסנאט הירדני. בתפקיד זה שימש עד לשנת 1997. ב-6 ביולי 1997 התפטר מנשיאותו ומחברותו בסנאט.

## לקריאה נוספת
* 

## הערות שוליים

קטגוריה:ראשי ממשלת ירדן
קטגוריה:ירדנים שנולדו ב-1925
קטגוריה:נפטרים ב-2014
ג'יפני

שמאל|ממוזער|250px|ג'יפני בדרום הפיליפינים
**גִ'יפְּנִי** הוא אמצעי התחבורה הציבורית הנפוץ ביותר בפיליפינים, והוא ממלא תפקיד של מונית שירות. הג'יפני ידוע בצפיפות הנוסעים ובעיטורים ססגוניים על חוץ הרכב, והוא הפך לסמל של תרבות הפיליפינים ואמנות הפיליפינים. בשנת 1964, הוצג ג'יפני מתוצרת חברת סאראו (Sarao) הפיליפינית ביריד העולמי בניו יורק בביתן הפיליפיני כסמל לאומי.

הג'יפנים הראשונים היו כלי רכב מסוג "ג'יפ" של צבא ארצות הברית שנותרו בפיליפינים לאחר מלחמת העולם השנייה. המלה "ג'יפני" היא הלחם בסיסים של "ג'יפ" ושל "ג'יטני" (Jitney, כינוי אמריקאי למונית שרות). רוב הג'יפנים משמשים כמוניות שירות, אך ישנם ג'יפנים בשימוש פרטי המסומנים בשלטים "לשימוש משפחתי" או "פרטי" על הדלתות האחוריות של הרכב, כדי למנוע אי-הבנות. שימוש מוסדי בג'יפנים נדיר ביחס.

## היסטוריה
כשהחל צבא ארצות הברית להתפנות מן הפיליפינים לאחר מלחמת העולם השנייה, הושארו מאות ג'יפים עודפים מאחור -- חלקם נמכרו וחלקם ננטשו. לאחר שהתחבורה הציבורית בפיליפינים נהרסה כמעט כליל במהלך המלחמה, הג'יפנים התגלו כאמצעי יצירתי ונוח לספק שירות זה.

עם הזמן, נערכו בג'יפים שינויים, כגון הוספת גג מתכת להצללה. כמו כן, עוטרו הג'יפים בלוחות כרום בצידיהם, ובעיטורים ססגוניים. המושב האחורי הוחלף בשני ספסלים ארוכים מקבילים לכיוון הנסיעה, כשהנוסעים פונים זה אל זה, כדי להגדיל את תפוסת הרכב. עם השנים, הופיעו ג'יפנים ארוכים יותר ויותר, להגדלה נוספת של הקיבולת, ומתוך הכרה בשימוש הנרחב בג'יפנים, החלה ממשלת הפיליפינים להסדיר את פעולתם. נהגי ג'יפני נדרשים לרישיונות מיוחדים, לנסוע בנתיבים מוגדרים בלבד, ולגבות מחירים קבועים. עם זאת, התשלום במזומן בלבד, וקבלות אינן מחולקות.

הג'יפנים המקוריים היו כלי רכב צבאיים תוצרת וויליס ופורד. ג'יפנים מודרניים מיוצרים ביפן.

## קישורים חיצוניים

* CNN ,Kathleen Magramo, Will the colorful, loud jeepneys of the Philippines soon disappear from the roads, January 16 2024
* הג'יפני (Jeep Knee) - "המלך" הבלתי מעורער של הכביש הפיליפיני, אתר פלאי תבל, 30 במרץ 2020
* 

## הערות שוליים

קטגוריה:הפיליפינים: תחבורה
קטגוריה:תחבורה ציבורית
קטגוריה:הפיליפינים: תרבות
סוזן דיי

ממוזער|סוזן דיי, 1970
**סוזן האלוק דיי** (באנגלית: **Susan Dey**; נולדה ב-10 בדצמבר 1952) היא שחקנית עבר אמריקאית אשר ידועה בעיקר בזכות גילום דמותה של לורי פרטרידג' בסיטקום הפופולרי משפחת פרטרידג' בין השנים 1970 עד 1974, וגרייס ואן אוון בסדרת הדרמה פרקליטי אל איי בין השנים 1986 עד 1992. היא הייתה מועמדת שלוש פעמים בפרס אמי, והייתה מועמדת שש פעמים לפרס גלובוס הזהב. בשנת 1988 זכתה בפרס גלובוס הזהב בקטגוריית השחקנית הטובה ביותר בסדרת דרמה על תפקידה בפרקליטי אל איי.

## ביוגרפיה
דיי נולדה בעיר פקין שבמדינת אילינוי בשם **סוזן האלוק סמית**' (Susan Hallock Smith). אמה, אשר הייתה אחות במקצועה, מתה מדלקת ריאות כאשר דיי הייתה בת שמונה. סוזן שינתה את שם משפחתה בהמשך לשם נעוריה של אמה.

לפני שהחלה את קריירת המשחק דיי עסקה בדוגמנות. על אף שלא היה לה שום ניסיון משחק קודם לכן, בשנת 1970 בעודה בת 17 בלבד, דיי החלה לשחק בסיטקום "משפחת פרטרידג'" בו גילמה את דמותה של לורי פרטרידג' בשנים 1970 - 1974. היא הייתה מועמדת לפרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה.

בשנת 1977 שיחקה בסרט הטלוויזיה "Mary Jane Harper Cried Last Night" בו גילמה אם צעירה עם בעיות פסיכולוגיות חמורות. בשנת 1977 דיי כיכבה לצד ויליאם קאט בסרט "First Love" בבימויו של ג'ואן דרלינג. ב-1978 גילמה את דמותה של ג'ו מארץ' בעיבוד טלוויזיוני לרומן "נשים קטנות" מאת לואיזה מיי אלקוט.

בשנת 1981 שיחקה לצד אלברט פיני בסרט המדע בדיוני "Looker" אשר נכתב ובוים על ידי מייקל קרייטון. בשנת 1986 שיחק בתפקיד הראשי בסרט "אקו פארק" בו גילמה מלצרית/שחקנית אשר נאלצת לעבוד כחשפנית המבצעת מברקים מזמרים.

בשנת 1987 דיי החלה לשחק בסדרת הדרמה "פרקליטי אל איי" בתפקיד עורכת הדין גרייס ואן אואן. בשנת 1987 דיי זכתה בפרס גלובוס הזהב על תפקיד זה בקטגוריה כ"שחקנית בתפקיד ראשי - סדרת דרמה". דיי הייתה גם מועמדת לפרס גלובוס הזהב על תפקיד זה בשנים 1988, 1989, 1990, ו-1991. על תפקיד זה דיי הייתה גם מועמדת לפרס אמי בקטגוריה "השחקנית הראשית המצטיינת בסדרת דרמה" בשנים 1987, 1988, ו-1989.

ב-1992 דיי הייתה מנחה אורחת בתוכנית המערכונים הקומית "סאטרדיי נייט לייב". מאוחר יותר באותה שנה דיי כיכבה ב-23 פרקים בסיטקום "Love & War".

במהלך שנות ה-90 כיכבה בשלל סרטי טלוויזיה, בהם הסרט "Lies & Lullabies" בו היא גילמה אישה בהריון שמכורה לקוקאין.

בשנת 2002 גילמה בסרט הטלוויזיה "פרקליטי אל איי: הסרט" אשר איחד מחדש את רוב כוכבי הסדרה המקורית.

בשנת 2004 השתתפה בתפקיד אורח ב-2 פרקים של סדרת הדרמה "משמרת שלישית".

## חיים אישיים
דיי הייתה נשואה ללני הירשאן בשנים 1976 - 1981. מנישואים אלו יש לה בת אחת, שרה הירשאן (נולדה ב-1978). בשנת 1988 נישאה למפיק ברנרד סופרונסקי.

דיי חברה כיום במועצת המנהלים של המרכז לקורבנות של אונס במרכז הרפואי על שם רונלד רייגן בלוס אנג'לס.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
נאן (נהר)

**נהר הנאן** (בתאית: **แม่น้ำน่าน**) הוא נהר בתאילנד ואחד מיובליו העיקריים של נהר צ'או פראיה. נהר הנאן סובל מזיהום כבד שנוצר מהפיתוח העירוני במחוזות זרימתו.

## גאוגרפיה
מקורו של נהר הנאן הוא ברכס לואנג פרבנג ריינג' המחבר בין לאוס ותאילנד. הוא זורם לאורך המחוזות "נאן", "פיטסנולוק", "פיצ'יט" ו"אוטרדית". בעיר נאקון סאוואן, נפגש נהר זה עם נהר הפינג ומשילובם נוצר נהר צ'או פראיה שזורם דרומה 390 מיילים.

לנהר הנאן יובלים רבים. היובל המרכזי מביניהם הוא הנהר יום שאורכו 787 קילומטרים.

## קישורים חיצוניים

* 

קטגוריה:תאילנד: נהרות
דיאנה ניאד

**דיאנה ניאד** (באנגלית: **Diana Nyad**; נולדה ב-22 באוגוסט 1949) עיתונאית ושחיינית מים פתוחים אמריקאית. היא התפרסמה לראשונה בשנת 1975 כאשר הקיפה את מנהטן בשחייה, מרחק של כ 48 ק"מ, בזמן שיא (גברים ונשים) של 7:57 שעות. היא טוענת להיות האדם הראשון בהיסטוריה ששחתה מהוואנה שבקובה לקי וסט שבפלורידה ארצות הברית, מרחק של 177 ק"מ, ללא סנפירים וללא כלוב הגנה נגד כרישים, בהיותה בת 64, במשך כ-53 שעות.
המשחה הזה לא קיבל הכרה ואישור של איגודי השחייה המוסמכים לכך.

בשנת 1978 השחיין וולטר פוניש מארצות הברית בן 65, הצליח לראשונה לשחות את המרחק בין קובה לפלורידה בעזרת כלוב נגד כרישים ועם סנפירים, במשך 33 שעות.
בשנת 1997 השחיינית סוזי מרוני מאוסטרליה בת 22, הצליחה לשחות את המרחק עם כלוב נגד כרישים, המספק מחסום נגד גלים ובעיות נוספות של מזג אוויר, במשך 25 שעות.

## ביוגרפיה
ניאד נולדה בניו יורק בשם **דיאנה סניד**, לברוקר מניות, ויליאם סניד ולוסי קארטיס, ולוסי וינסלו קרטיס. אביה נפטר בהיותה בת 3 ואמה התחתנה עם מפתח קרקעות יווני, אריסטוטל ניאד, שאימץ אותה. משפחתה עברה לפורט לודרדייל שבפלורידה. ניאד שהייתה הכוכבת של קבוצת השחייה בבית ספרה, סיפרה בריאיון כי במאי 1964 נאנסה על ידי ג'ק נלסון - מאמן השחייה שלה, מספר רב של פעמים.

ניאד קבעה מספר שיאי עולם בשחייה במים פתוחים.

### שחייה מקובה לפלורידה
[ממוזער|דיאנה ניאד בוועידה בינלאומית עם [אנדרה אגאסי ולאנס ארמסטרונג]]
ניאד ניסתה לשחות מקובה לפלורידה 5 פעמים, וכשלה ב-4 מהם. הניסיון הראשון החל בשנת 1978 עם כלוב נגד כרישים. בגיל 30 פרשה ניאד משחייה ופתחה בקריירה טלוויזיונית מוצלחת. לאחר כ-30 שנה החליטה לנסות שוב, פעמיים בשנת 2011, בראשון היא הפסיקה בשל כאב בכתף והתקף אסתמה ובשני היא הותקפה על ידי נחיל של זן המדוזות הארסיות ביותר באוקיינוס. הניסיון הרביעי נערך ב-18 באוגוסט 2012 והופסק בשל סופת ברקים.

הניסיון החמישי לשחות מקובה לפלורידה החל ב-31 באוגוסט 2013. ניאד חבשה מסיכת סיליקון מיוחדת נגד ארס המדוזות הקטלניות. הניסיון הסתיים בחופי קי וסט ב-2 בספטמבר 2013, לאחר 53 שעות. מיד לאחר המשחה הועלו ספקות ביחס לכשירותו של המשחה על ידי שחייני מרתון פעילים ומנהלים באיגודים הרשמיים והצוות של ניאד התבקש להציג נתונים המאמתים את הצלחת המשחה ועמידתו בכל חוקי שחיית המרתון. בשנת 2022 התפרסם דו"ח מקיף על ידי איגוד שחיית המים הפתוחים העולמי (WOWSA) בו נקבע כי לא ניתן לאשר את המשחה כמשחה תקני ללא תמיכה.

חמשת ניסיונותיה של ניאד לשחות מקובה לפלורידה מתועדות בסרט התיעודי **אל החוף האחר**.

## ראו גם

## קישורים חיצוניים

* 

* 
* 
* דיאנה ניאד "Never, ever give up", הרצאה ב-TED

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחייני מים פתוחים אמריקאים
קטגוריה:שחייניות להט"ביות
קטגוריה:ספורטאים להט"בים אמריקאים
קטגוריה:חברי היכל התהילה הלאומי לספורט גאה
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:שיאניות עולם אמריקאיות: שחייה
קטגוריה:בוגרי מכללת לייק פורסט
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:מתחרי רוקדים עם כוכבים (ארצות הברית)
קטגוריה:מדינת ניו יורק: שחיינים
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
כמוס נחאיסי

הרב **כמוס (עמוס) נחאיסי** (ה'תרנ"ו, 1896, טריפולי, לוב - ה' באדר א' ה'תשכ"ה, 7 בפברואר 1965, תל אביב, ישראל) היה רב ודיין, מראשי קהילת יהדות לוב בטריפולי ולאחר מכן במדינת ישראל.

## ביוגרפיה
### בטריפולי
נולד בשנת 1896 בעיר טריפולי שבלוב לדוד ולג'וליה נחאיסי, וכשנולד נקרא שמו כמוס (עמוס בטריפוליטאית יהודית).

בצעירותו למד בתלמוד תורה ובישיבות בטריפולי, אצל הרב ציון ביתאן והרב יוסף ג'יעאן. בשנת 1913 הצטרף כחבר צעיר ב"חברת שומרים לבוקר" בעיר, אשר חילקה בין חבריה את לימוד התורה בעיר בשעות הלילה, מתוך אמונה כי יש צורך בקיום לימוד תורה בכל שעות היממה. שימש מגיל צעיר כרב בית הספר העברי דאר א-סרוסי, כמנהל התלמוד תורה וכראש הישיבה בעיר טריפולי. כן נודע כדרשן שדרש בבתי הכנסת השונים בעיר.

נישא למרים (רמו), בתו של הרב רפאל דאבוש ונכדתו של הרב פרג'אללה דאבוש. בלבושו השתייך לזרם המודרני האיטלקי והקפיד על לבישת חליפות ובגדים מחויטים ועל חבישת כובע שולים ומתחתיו כיפה שחורה.

בשנת 1935 מונה לדיין בבית הדין הרבני בטריפולי, יחד עם הרבנים יששכר חכמון ואב בית הדין חי גאביזון, ושימש בתפקיד עד לעלייתו ארצה. היה פעיל התנועות הציוניות בלוב, ובשנת 1949 השתתף, יחד עם בית הדין והרב הראשי ללוב שלמה ילוז, בקביעת סדר תפילה ליום העצמאות בקהילת טריפולי, השונה מזו שקבעה הרבנות הראשית לישראל, וכולל גם קריאת התורה והפטרה בשחרית ובמנחה..

בין תלמידיו המובהקים נמנה הרב והח"כ פריג'א זוארץ.

### בתל אביב
בשנת 1951 עלה הרב כמוס נחאיסי למדינת ישראל באוניית הנוסעים נגבה, זמן רב אחרי שאר בית משפחתו, מאחר שהקהילה בטריפולי סירבה לשחרר אותו מתפקידו כרב העיר בפועל.
לאחר עלייתו התיישב בתל אביב והוזמן על ידי הרבים הראשיים לעיר, הרב איסר יהודה אונטרמן והרב יעקב משה טולידאנו לשמש במועצה הדתית בתל אביב (בין היתר כרב רשם הנישואין), בנוסף כיהן כרב שכונת שיכון דן ונווה שרת בעיר.

הרב נחאיסי נפטר בשנת 1965 ונקבר בבית העלמין קריית שאול בתל אביב. בן 69 בפטירתו. על שמו נקרא בית הכנסת לעולי לוב בנווה שרת וישיבת עטרת זקנים בשכונת רמת החייל בתל אביב. נינו, המשורר והקולנוען עמיחי חסון הקדיש לו מספר שירים בספרו "מדבר עם הבית".

## לקריאה נוספת
* יצחק רפאל, **[[אנציקלופדיה של הציונות הדתית]]**, מוסד הרב קוק, 1957
* שמעון ואנונו, **[[אנציקלופדיה ארזי הלבנון]]** (כרך 3, עמ' 1397), יפה נוף, 2006
* דביר יהודה כחלון, **שאו ציונה : סדור תפלה ליום העצמאות כמנהג יהודי לוב : לפי תקנת הרב הראשי לטריפוליטניה רבי שלמה ילוז, ודיני בית הדין בטריפולי, רבי חי גאביזון, רבי יששכר חכמון, ורבי כמוס נחאיסי**, הוצאת אור שלום, 2018

## קישורים חיצוניים
*  דוד ג'אן ויוסף בן דוד ג'אן, ר׳ כמוס נחיאסי זצ״ל, באתר מרכז מורשת יהדות לוב

## הערות שוליים

קטגוריה:אנשי חינוך יהודים לובים
קטגוריה:רבנים אורתודוקסים
קטגוריה:רבנים לובים
קטגוריה:דיינים
קטגוריה:יהודים בשואה: לוב
קטגוריה:פעילים ציונים בלוב
קטגוריה:ישראלים ילידי לוב
קטגוריה:עולים בשנות ה-1950
קטגוריה:אישים הקבורים בבית הקברות קריית שאול
קטגוריה:טריפולי: רבנים
קטגוריה:תל אביב-יפו: רבני שכונות
קטגוריה:ישראלים שנולדו ב-1896
קטגוריה:ישראלים שנפטרו ב-1965
סיטרואן ברלינגו

**סיטרואן ברלינגו** (בצרפתית : **Citroën Berlingo** ) היא מכונית מסחרית מתוצרת יצרנית הרכב הצרפתית **[[סיטרואן]]**, חברת בת של קבוצת PSA אשר מיוצרת משנת 1996.

דגם ה-"סיטרואן ברלינגו" זהה במאפייניו ובעיצובו ל-פיג'ו פרטנר, ודורו הראשון בוסס, כמוהו, על בסיס שלדת סיטרואן ZX. שני הדגמים מוצעים בעולם גם בגרסה חשמלית.

## דורות "סיטרואן ברלינגו"
* דור ראשון : יוצר בין השנים 2013 - 1996 בתצורות : 3 דלתות (2 נוסעים), 5 דלתות (5-7 נוסעים). בשנת 2004 עבר הדגם מתיחת פנים. יוצרו 1,200,000 יחידות. בברזיל דגמי הדור הראשון של "סיטרואן ברלינגו" מיוצרים משנת 1998.
* דור שני : יוצרו משנת 2018–2008. משנת 2017 יוצר דגם חשמלי נוסף "Berlingo Electric L2 550 LX". 
* דור שלישי : מיוצר משנת 2018 על פי פלטפורמה "PSA EMP2 platform" 

## תצורות
* 4-5 דלתות - מסחרית
* 5 דלתות  - רכב פעילויות פנאי ("LAV" פירוש באנגלית: leisure activity vehicle)
* 2 דלתות - טנדר (דור שני)

## "סיטרואן ברלינגו"
* מנוע קדמי
* סוגי מנוע : מנועי בנזין, מנועי דיזל, מנוע חשמלי
* סוגי הנעה : הנעה קדמית, הנעה כפולה 4x4
## תמונות

קובץ:2000 Citroen Berlingo 1.9 Front.jpg | "סיטרואן ברלינגו", שנת 2000 
קובץ:2003 Citroen Berlingo (1).jpg | "סיטרואן ברלינגו", שנת 2003 
קובץ:Citroen Berlingo rear 20070928.jpg | "סיטרואן ברלינגו", דור ראשון 
קובץ:2005 Citroën Berlingo (M59 Series II) van (22257630722) (cropped).jpg | "סיטרואן ברלינגו", שנת 2005 
קובץ:Citroen Berlingo II (2008) side.jpg | "סיטרואן ברלינגו", שנת 2008, דור שני 
קובץ:Citroën Berlingo I Facelift rear.JPG | "סיטרואן ברלינגו", שנת 2008 
קובץ:Citroen Berlingo 2015. Spielvogel 3.jpg | "סיטרואן ברלינגו", שנת 2015 - מבט לתא הנהג ולוח מחוונים 
קובץ:Citroen Berlingo 2015. Spielvogel 1.jpg | "סיטרואן ברלינגו", שנת 2015 
קובץ:2015-03-03 Geneva Motor Show 3668.JPG | "סיטרואן ברלינגו", שנת 2015 
קובץ:Citroen Berlingo III IMG 2567.jpg | "סיטרואן ברלינגו", דור שלישי 
קובץ:Citroen Berlingo XL, Paris Motor Show 2018, IMG 0702.jpg | "סיטרואן ברלינגו", דגם "XL", שנת 2018
קובץ:2019 Citroen Berlingo Feel Puretech 1.2 Front.jpg | "סיטרואן ברלינגו", דור שלישי, שנת 2019 



קובץ:V.L.T.T. Citroën Berlingo 4x4 P.F.C. 83 VII-2006.jpg | "סיטרואן ברלינגו" 4x4, רכב כיבוי אש
קובץ:Fire bregade vehicle in Les Sables-dOlonne, pic3.JPG | "סיטרואן ברלינגו", רכב כיבוי אש
קובץ:AHBVPA-VETA 02.jpg | "סיטרואן ברלינגו", רכב כיבוי אש
קובץ:Citroen Berlingo Police Municipal Riquewihr.JPG | "סיטרואן ברלינגו" - ניידת משטרה
קובץ:Police nationale, gare de Strasbourg février 2014.JPG | "סיטרואן ברלינגו" - ניידת משטרה 
קובץ:Northern Constabulary Citroen Berlingo van.jpg | "סיטרואן ברלינגו" - ניידת משטרה  


## ראו גם
* סיטרואן
* פיג'ו פרטנר

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1996
קטגוריה:מכוניות מסחריות
קטגוריה:מכוניות חשמליות
ברלינגו
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב המיוצרים בפורטוגל
קטגוריה:כלי רכב המיוצרים בפולין
קטגוריה:כלי רכב המיוצרים בארגנטינה
קטגוריה:כלי רכב המורכבים במרוקו
קטגוריה:כלי רכב המיוצרים בטורקיה
עטרה ליושנה

[ממוזער|[חצר גליציה, אותה שיקמה **עטרה ליושנה**]]
[ממוזער|250px|הרב [אביגדר נבנצל, ממקימי האגודה ומורה דרכה.]]
**אגודת עטרה ליושנה** היא עמותה ישראלית הפועלת ליישוב יהודים ברובע המוסלמי בעיר העתיקה שבירושלים.

## ייסוד העמותה ופעילותה
האגודה נוסדה בשנת ה'תשל"ט 1979. מייסדיה היו הרב שמחה קוק, הרב אביגדור נבנצל, הרב שלמה זלמן מן-ההר, הרב מרדכי אליהו, הרב נחמן כהנא, דוד כהן, מתי דן, ישראל פויכטוונגר, אהרן ביר ושבתי זכריה. בנשיאותה עמד במשך שנים רבות הרב שמואל אוירבך.

העמותה פועלת לאיתור נכסים ברובע המוסלמי שהיו בבעלות יהודית בטרם מלחמת העצמאות, והעברתם לידיים יהודיות באמצעות קנייתם או בדרכים משפטיות. על פעילי האגודה נמנה יצחק פינדרוס. בשנת ה'תשמ"א 1981 קיבלה האגודה מהמדינה את החזקה על שיקום חצר גליציה. בשנת ה'תשמ"ב שוקם בית הכנסת על ידי אהרן ביר ואפרים כספי. בשנת ה'תשמ"ח קיבלו הרב יצחק שלמה זילברמן ובניו את החזקה על החצר מאת האגודה. לאחר השיקום, העבירו לחצר את ישיבת אדרת אליהו. האגודה קנתה את המתחם שבו שוכנת כיום ישיבת שובו בנים, והישיבה משלמת לה דמי שכירות.

בתחילת שנות השבעים נוצרה מתוך אגודת **עטרה ליושנה** עמותת עטרת כהנים.

משרדי העמותה נמצאים ברחוב המשוררים 2 בעיר העתיקה.

## לקריאה נוספת
* **הר המריבה – המאבק על [[הר הבית]], יהודים ומוסלמים, דת ופוליטיקה**, כתר, 1995. . עמודים 130-270.

## קישורים חיצוניים
* אהרן גרנביץ' שבתי זכריה - חוקר תולדות ירושלים
* 

## הערות שוליים

קטגוריה:הרובע המוסלמי
קטגוריה:ירושלים: ארגונים
קטגוריה:ישראל: עמותות
קטגוריה:גאולת אדמות בארץ ישראל
דיסני XD

**דיסני XD** הוא ערוץ טלוויזיה אמריקאי בבעלות יחידת ערוצי דיסני העולמית של קבוצת הטלוויזיה דיסני-ABC, חלק מחטיבת רשתות המדיה של חברת וולט דיסני. קהל היעד של הערוץ הוא ילדים בגיל 6–15, ותכניו כוללים סדרות טלוויזיה בשידור ראשון, הפקות מקור וסרטים מערוץ האחות ערוץ דיסני, סרטי קולנוע וסדרות לייב-אקשן ואנימציה ממפיצים שונים.

הערוץ שודר בישראל ללקוחות HOT, בערוץ 72 בתחילת חודש ינואר 2018, אך ירד בסופו.

## היסטוריה
[ממוזער|170x170px|הסמליל הישן של דיסני XD, מ-13 [13 בפברואר|בפברואר 2009 עד 2015]]
ערוץ דיסני XD הושק ב-13 בפברואר 2009, ותפס את מקומו של ערוץ Toon Disney. רוב התוכניות בערוץ - בעיקר סדרות אנימציה - שודרו בעבר ב-Toon Disney, בעיקר כחלק מרצועת השידור ג'טיקס, ששודרה לראשונה ב-2004 ושודרה בToon Disney עד לסגירת הערוץ. ב-2015 רוענן סמליל הערוץ.

## סדרות הערוץ

## רצועות שידור
### יקום מארוול
ב-1 באפריל 2012, דיסני XD השיק רצועה בשם יקום מארוול, עם הבכורה של ספיידרמן: איש העכביש, ואחריה הפרק הראשון של העונה השנייה של האוונג'רס: סדרת האנימציה. הרצועה היא תוצאה של רכישת מארוול קומיקס על ידי דיסני ב-2009.

מארוול אנימציה הכריזה ב-2013 כי הסדרות החדשות שלה, האוונג'רס מתאחדים והאלק וצוות הריסוק, ישודרו בדיסני XD כחלק מרצועת יקום מארוול ויהוו חלק מאותו יקום בדיוני.

#### סדרות
*האוונג'רס: סדרת האנימציה (1 באפריל 2012 - 11 בנובמבר 2012) (הסתיימה ב-2012 והוחלפה ב"האוונג'רס מתאחדים")
*ספיידרמן: איש העכביש (1 באפריל 2012 - הווה)
*האוונג'רס מתאחדים (החליפה את האוונג'רס: סדרת האנימציה) (7 ביולי 2013 - הווה)
*האלק וצוות הריסוק (11 באוגוסט 2013 - הווה)
*שומרי הגלקסיה (5 בספטמבר 2015 - הווה)

## השוואה בין הסדרות שמשודרות כיום בארצות הברית ובריטניה

## ראו גם
*ערוץ דיסני
*ג'טיקס

## קישורים חיצוניים

* 

קטגוריה:ערוץ דיסני
קטגוריה:ערוצי טלוויזיה לילדים
קטגוריה:ערוצי טלוויזיה אמריקאיים
קטגוריה:דיסני: ערוצים
The Essential Britney Spears

***The Essential Britney Spears*** הוא אלבום האוסף החמישי של זמרת הפופ האמריקאית בריטני ספירס. האלבום יצא לאור ב-20 באוגוסט 2013 בארצות הברית, תחת חברת התקליטים לגאסי רקורדינגס. האלבום כולל 2 דיסקים ו-2 רצועות שלא יצאו כסינגלים אשר נכנסו לאלבום זה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בריטני ספירס
קטגוריה:אלבומי אוסף באנגלית
קטגוריה:אלבומי כסף בממלכה המאוחדת
קטגוריה:אלבומי חברת ג'ייב רקורדס